section_heading: Promocija
paragraph_text: Prva kino najava za film prikazana je u odabranim kinima prije animiranog hita Život buba od 17. studenog 1998. godine, a odmah su se proširile glasine da ljudi kupuju kinoulaznice za film isključivo kako bi vidjeli najavu Fantomske prijetnje.<ref> Druga kino najava objavljena je 12. ožujka 1999. godine prije filma Wing Commander. I u ovom slučaju mnogo obožavatelja Zvjezdanih ratova platili su punu cijenu kinoulaznice samo kako bi vidjeli novu kino najavu za film.<ref> Istoga dana na Internet je procurila verzija najave, a službena kino najava objavljena je sljedećeg dana na službenoj stranici filma nakon čega su vrlo brzo pali serveri zbog učestalosti posjete na stranici.<ref> Kino najava prouzrokovala je ogromnu medijsku pozornost ne samo zbog svoje premijere u kinima, već i zbog toga što je prikazana na konvenciji ShoWest u Las Vegasu<ref> te se također emitirala u sklopu emisija Entertainment Tonight i Access Hollywood.